INDOKOLÁS

Az 1. §-hoz

Zalaegerszegen a közétkeztetést a Hungast-ZEG Kft. végzi vállalkozási szerződés alapján. A szerződés szerint a vállalkozó a rendeletben meghatározott nyersanyagnormák, illetve rezsiköltség módosítására a tárgyévet megelőző november 30-ig javaslatot tesz a szakmai infláció mértékével megegyezően. A szakmai infláció és a 603/2020. (XII. 18.) Korm. rendelet 1. § (3) bekezdése figyelembevételével módosult a rendeletnek a nyersanyagnormákat tartalmazó melléklete.

A 2. §-hoz

A rendelet hatályba léptetéséről rendelkezik. A jogalkotásról szóló törvény szerint, ha a módosító önkormányzati rendelet minden rendelkezése végrehajtottá vált, rendelkezni kell annak hatályon kívül helyezéséről.

**Az 5/2019. (III.13.) IM rendelet 20. § (3) bekezdése alapján az indokolást a Nemzeti Jogszabálytárban közzé kell tenni.**